b'\n_START_ARTICLE_\nPredpreteklik\n_START_PARAGRAPH_\nPr\xc3\xa8dpret\xc3\xaaklik je glagolska oblika iz opisnega dele\xc5\xbenika na -l in preteklika pomo\xc5\xbenega glagola biti (npr. storil sem bil).\n_START_SECTION_\nZgodovina\n_START_PARAGRAPH_\nPrvo omembo predpreteklika v sloven\xc5\xa1\xc4\x8dini je mogo\xc4\x8de zaslediti v Bohori\xc4\x8devi slovnici iz leta 1584. Danes se namesto njega uporablja obi\xc4\x8dajni preteklik.\n_START_SECTION_\nNare\xc4\x8dja\n_START_PARAGRAPH_\nNekatera nare\xc4\x8dja te oblike sploh ne poznajo, druga pa jo uporabljajo kot razli\xc4\x8dico navadnega preteklika, za dejanja v oddaljeni preteklosti.  _NEWLINE_V nekaterih govorih istrskega nare\xc4\x8dja na primer se predpreteklik uporablja za tvorjenje pogojnih odvisnikov v preteklosti. _NEWLINE_"\xc4\x8ce bim bla znala, da \xc4\x87e\xc5\xa1 prit\', bim bla skuhala bobi\xc4\x8de."  _NEWLINE_Gre najbr\xc5\xbe za vpliv paradigme iz italijanske slovnice, ki za pogojne odvisnike v preteklosti uporablja dve besedi\xcb\x90 vezalni/pogojni naklon in dele\xc5\xbenik.  _NEWLINE_"Se avessi saputo che arrivavi, avrei cucinato i bobici."'